**Ministru kabineta noteikumu projekta**

**“Grozījums Ministru kabineta 2020. gada 21. janvāra noteikumos Nr. 40**

**“Kontrolšāvienu izdarīšanas kārtība un valsts nodevu apmērs un maksāšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2020. gada 21. janvāra noteikumos Nr. 40 “Kontrolšāvienu izdarīšanas kārtība un valsts nodevu apmērs un maksāšanas kārtība”” (turpmāk – projekts) mērķis ir Jaunsardzes centru atbrīvot no valsts nodevas samaksas par kontrolšāviena izdarīšanu Valsts policijā. Projekts stājas spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ieroču aprites likuma 88. panta otrā un piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 21. janvāra noteikumos Nr. 40 “Kontrolšāvienu izdarīšanas kārtība un valsts nodevu apmērs un maksāšanas kārtība” (turpmāk – noteikumi) noteikts valsts nodevas apmērs par kontrolšāvienu izdarīšanu – 73,50 *euro*. Valsts nodevas maksājumu veic pirms šaujamieroča iesniegšanas kontrolšāviena izdarīšanai.Noteikumi nosaka atbrīvojumus no valsts nodevas maksāšanas.Saskaņā ar noteikumiem, no valsts nodevas samaksas ir atbrīvotas Iekšlietu ministrijas sistēmas iestādes, Latvijas Bankas Aizsardzības pārvaldes, Nodrošinājuma valsts aģentūras, Valsts ieņēmumu dienesta, Ieslodzījuma vietu pārvaldes, Korupcijas novēršanas un apkarošanas biroja, pašvaldības policijas un ostas policijas, kā arī valsts un pašvaldības izglītības iestādes.Atbilstoši Ieroču aprites likuma 94. panta pirmajai daļai Nacionālo bruņoto spēku, Iekšlietu ministrijas sistēmas iestāžu, valsts drošības iestāžu, Latvijas Bankas Aizsardzības pārvaldes, Valsts ieņēmumu dienesta, Ieslodzījuma vietu pārvaldes, Korupcijas novēršanas un apkarošanas biroja, Jaunsardzes centra, Nodrošinājuma valsts aģentūras, ostas policijas un pašvaldības policijas valdījumā esošo ieroču, munīcijas un speciālo līdzekļu iegādāšanās, izmantošanas, pielietošanas, glabāšanas, nēsāšanas, realizēšanas, pārvadāšanas un pārsūtīšanas, treniņšaušanas, remonta, kā arī apmācībām nepieciešamo ieroču pārveidošanas kārtību nosaka šo institūciju darbību reglamentējošie normatīvie akti.Noteikumi paredz, ka no valsts nodevas samaksas ir atbrīvotas institūcijas, kas minētas Ieroču aprites likuma 94. panta pirmajā daļā, izņemot Jaunsardzes centrs, līdz ar to nav ievērots vienlīdzības princips. Jaunsardzes centra (turpmāk – centrs) rīcībā ir vairāki mazkalibra ieroči. Šo ieroču biežākie defekti ir saistīti ar detaļu nomaiņu, kā rezultātā mainās pēdas uz izšautajām lodēm un čaulām, kā rezultātā, saskaņā ar Ieroču aprites likuma 88. panta trešo daļu, ir jāveic kontrolšāviens Valsts policijā un ir jāveic valsts nodevu maksājums par kontrolšāviena veikšanu. Valsts nodevas maksājums sastāda apmēram 35% no kopējās summas, ko centrs maksā pakalpojuma sniedzējam par ieroču remontu. 2019. gadā centrs veica mazkalibru ieroču remontus un samaksāja valsts nodevā par kontrolšāviena izdarīšanu Valsts policijā EUR 2131,00, bet 2020. gadā EUR 955,00. Savukārt 2021. gada pirmajos četros mēnešos, lai pēc mazkalibra ieroču remonta veiktu kontrolšāviena izdarīšanu Valsts policijā nepieciešami EUR 1470,00. Plānots, ka projekta īstenošana samazinās valsts budžeta ieņēmumu daļu vidēji par EUR 1519,00 gadā.Lai nodrošinātu vienlīdzības principa ievērošanu attiecībā pret citām institūcijām, kas norādītas Ieroču aprites likuma 94. pantā, nepieciešams grozīt esošo regulējumu, kas nosaka kontrolšāvienu izdarīšanas kārtību, valsts nodevas apmēru un maksāšanas kārtību.Ievērojot iepriekš minēto, ir izstrādāts projekts, ar kuru paredzēts noteikumos iekļaut arī Jaunsardzes centru, nodrošinot vienlīdzības principa ievērošanu attiecībā pret citām institūcijām, kas norādītas Ieroču aprites likuma 94. pantā.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Jaunsardzes centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunsardzes centrs, kam samazināsies izdevumi, ko maksā pakalpojuma sniedzējam par ieroču remontu.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs Valsts policijai un Jaunsardzes centram nepalielināsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 80 161 | 0 | 80 161 | -1 519 | 80 161 | -1 519 | - 1 519 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 80 161 | 0 | 80 161 | -1 519 | 80 161 | -1 519 | - 1 519 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 80 161 | 0 | 80 161 | -1 519 | 80 161 | -1 519 | - 1 519 |
| 3.1. valsts pamatbudžets | 80 161 | 0 | 80 161 | -1 519 | 80 161 | -1 519 | - 1 519 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X |  | X | -1 519 | X | -1 519 | -1 519 |
| 5.1. valsts pamatbudžets | 0 | -1 519 | -1 519 | -1 519 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2021. gadam” un likumu “Par vidēja termiņa budžeta ietvaru 2021., 2022. un 2023. gadam” ieņēmumi no valsts nodevas par Ieroču aprites likumā paredzētā kontrolšāviena ar vītņstobra šaujamieroci izdarīšanu, par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu un par salūtieroča (akustiskā ieroča) apliecinājuma izsniegšanu 2021., 2022. un 2023. gadam (katru gadu) plānoti 80 161 euro apmērā. Valsts nodevas apmērs par kontrolšāviena izdarīšanu, kuru veic Jaunsardzes centrs, gadā vidēji sastāda 1 519 euro. Noteikumi paredz Jaunsardzes centru atbrīvot no valsts nodevas samaksas par kontrolšāviena izdarīšanu Valsts policijā, līdz ar to samazinās valsts pamatbudžetā iemaksājamās valsts nodevas un citi maksājumi no valsts institūciju sniegtajiem pakalpojumiem. Ieņēmumi no valsts nodevas par Ieroču aprites likumā paredzētā kontrolšāviena ar vītņstobra šaujamieroci izdarīšanu, par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu un par salūtieroča (akustiskā ieroča) apliecinājuma izsniegšanu tiek prognozēti 2022. gadā un turpmāk katru gadu 78 642 *euro* apmērā (samazinājums par 1 519 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Pievienotais Ministru kabineta sēdes protokollēmuma projekts paredz:Finanšu ministrijai samazināt valsts pamatbudžetā iemaksājamās valsts nodevas un citus maksājumus no valsts institūciju sniegtajiem pakalpojumiem, paredzot ieņēmumus no valsts nodevas par Ieroču aprites likumā paredzētā kontrolšāviena ar vītņstobra šaujamieroci izdarīšanu, par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu un par salūtieroča (akustiskā ieroča) apliecinājuma izsniegšanu 2022. gadā un turpmāk katru gadu 78 642 *euro* (samazinājums par 1 519 *euro*). |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Projekts šo jomu neskar |
| 3. | Cita informācija | Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Jaunsardzes centrs, Valsts policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt vai reorganizēt esošās institūcijas. |
| 3. | Cita informācija | Nav |

Ministru prezidenta biedrs,

aizsardzības ministrs A.Pabriks